Христо Смирненски
Загледан в днешния ден

chitanka.info

Загледан във днешния ден,

не виждам аз друго освен

суетност, тъма и порок

и никъде никакъв бог,

достоен за чиста любов,

човек за когото готов

да бъде света да презре

и с гордост на кръст да умре.

Загледан във днешния ден,

аз виждам мнозина кат мен

с вериги на млади крила,

сломени от ранни тегла

и влачущи морни крака

без ничия свята ръка —

ръката на някой пророк

да сочи тям истински бог.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.